דפורטיבו אלאבס

דפורטיבו אלאבס (בספרדית: Deportivo Alavés, S.A.D), הידועה לרוב בשם הקיצור אלאבס, היא קבוצת כדורגל ספרדית מן העיר ויטוריה שבחבל הבסקים. הקבוצה הוקמה בשנת 1921, ומשחקת בלה ליגה. אצטדיונה הביתי של הקבוצה הוא אצטדיון מנדיסורוצה, המכיל 19,840 מקומות ישיבה. הקבוצה משחקת בצבעים כחול ולבן. היא מוכרת כקבוצה השלישית הכי מצליחה בחבל הבסקים אחרי אתלטיק בילבאו וריאל סוסיאדד. הצלחתה הגדולה ביותר הייתה ב-2001, כאשר בשנת הבכורה שלה בתחרות אירופית, היא הגיעה לגמר גביע אופ"א, שם שיחקה מול ליברפול. היא נוצחה 5–4 בשער הזהב בהארכה. ב-2017, הקבוצה הגיעה לגמר גביע המלך, והפסידה 3–1 לברצלונה. המועדון נוסד בשנת 1921, ושמונה שנים לאחר מכן אלאבס העפילה לליגה הבכירה לראשונה, בה שיחקה במשך שלוש עונות רצופות. אחרי שנים רבות רוויות אכזבות והיעלמות מהליגה הבכירה בספרד, אלאבס זכתה בהעפלה לליגה הספרדית השנייה רק בסוף עונת 1994–1995, לאחר שזכתה שנתיים ברציפות במקום לשלבי הפלייאוף לעלייה מהליגה הספרדית השלישית, ונכשלה בשניהם. בעונת 1998/1999 אלאבס שבה ללה ליגה לאחר 42 שנות היעדרות. בעונת השיבה שלה לליגה, עונת 1999/2000, ניצחה את ברצלונה בשני המשחקים ביניהן במסגרת הליגה. הקבוצה התבססה על פליטי קבוצות אחרות כמו הבוסני הבינלאומי מהו קודרו וההולנדי ז'ורדי קרויף, שניהם שחקנים לשעבר בברצלונה, ושחקנים שהיו אלמוניים לגמרי כמו המגן הרומני קוסמין קונטרה או החלוץ הספרדי חאבי מורנו. אלאבס סיימה את העונה במקום השישי וזכתה בכרטיס לגביע אופ"א. בעונה שלאחר מכן אלאבס טיפסה במעלה השלבים בטורניר גביע אופ"א במקביל להמשך ההצלחה היחסית בליגה. בחצי גמר הטורניר האירופאי פגשה אלאבס את הקבוצה הגרמנית פ.צ. קייזרסלאוטרן. אלאבס ניצחה את הגרמנים 1–4 במשחק הראשון וכן 2–4 בגומלין, והעפילה לגמר גביע המפעל. משחק הגמר עצמו, מול ליברפול האנגלית, הסתיים לאחר 90 דקות בתוצאת תיקו 4-4. במסגרת תוספת הזמן, תחת חוקי שער הזהב, ספגה אלאבס שער והפסידה בתוצאה 4–5. באותה העונה סיימה הקבוצה במקום העשירי במסגרת הלה ליגה. לאחר עונת הצלחה זו מכרה אלאבס את כוכביה הגדולים. חאבי מורנו וקוסמין קונטרה עברו לקבוצת איי סי מילאן האיטלקית. הקבוצה שירדה מנכסיה לא הצליחה לשמור על מעמדה בספרד ובסוף עונת 2002/2003 נשרה לליגה השנייה בספרד. שנתיים לאחר מכן חזרה לליגה הבכירה. בסוף עונת 2005/2006 נשרה הקבוצה שוב לליגת המשנה, ואחרי שתי עונות של מאבקי ירידה, אלאבס נשרה לליגה הספרדית השלישית. הקבוצה שיחקה בליגה השלישית במשך ארבע עונות, מעונת 2010/2009 ועד עונת 2013/2012 שבסיומה עלתה לליגה הספרדית השנייה. שלוש שנים מאוחר יותר, ב-29 במאי 2016, עשר שנים לאחר עונתה האחרונה בליגה הבכירה, אלאבס שבה אליה לאחר ניצחון 0–2 על קבוצת נומנסיה. בעונת 2016/2017 סיימה אלאבס במקום התשיעי והעפילה לגמר גביע המלך, בו הפסידה לברצלונה 1–3. בסיום עונת 2021/2022 סיימה במקום האחרון בלה ליגה ונשרה לליגת המשנה. עונה לאחר מכן עונת 2022/2023, סיימה רביעית והעפילה לפלייאוף העלייה. הקבוצה הדיחה את אייבר בחצי הגמר, והעפילה לגמר נגד לבאנטה. המשחק הראשוו הסתיים בתוצאה 0–0. לאחר 90 דקות במשחק השני התוצאה הייתה זהה, מה שהוביל להארכה. בדקה ה־129 של המשחק, לאחר שלקבוצה הוענק פנדל, הבקיע שחקן אלאבס, אסייר ויאליברה שער, אשר החזיר אותה ללה ליגה, לאחר עונה אחת. נכון ל-2 ספטמבר 2024 הדרבי הבסקי מדיה וקבצים בנושא דפורטיבו אלאבס בוויקישיתוף אתר האינטרנט הרשמי של דפורטיבו אלאבס (בספרדית) דפורטיבו אלאבס, ברשת החברתית פייסבוק דפורטיבו אלאבס, ברשת החברתית אקס (טוויטר) דפורטיבו אלאבס, ברשת החברתית אינסטגרם דפורטיבו אלאבס, ברשת החברתית טיקטוק דפורטיבו אלאבס, סרטונים בערוץ היוטיוב פרופיל, באתר אופ"א פרופיל, באתר Transfermarkt פרופיל, באתר Soccerway פרופיל, באתר WorldFootball.net פרופיל, באתר FootballDatabase.eu "Mendizorroza" (בספרדית). דפורטיבו אלאבס. נבדק ב-26 בספטמבר 2020. {{cite web}}: (עזרה) הכי דרמטי שיש: אלאבס חזרה לליגה הבכירה בספרד עם שער בדקה ה-129, באתר וואלה, 18 ביוני 2023